stanford-oval/wikipedia huggingface dataset:
חוסה-מריה אסקריבה
ביוגרפיה > קנוניזציה

תהליך הכרזתו כמבורך כלל עיון ממצה, שארך 10 שנים, בתולדות חייו ובכתביו, וגם עיון רפואי במקרה הבראתה הפלאית, ב-1976, של נזירה כרמליתית אשר חברותיה התפללו לעזרתו של אסקריבה. הוא הוכרז כקדוש על ידי האפיפיור יוחנן פאולוס השני ברומא ב-6 באוקטובר 2002, מול קהל של כחצי מיליון איש. יומו נחגג בכנסייה הקתולית ב-26 ביוני. גופת חוזהמריה הקדוש נמצאת בכנסיית הפרלטורה של גבירתנו מהשלום (Our Lady of Peace) ברומא.
יצירות

המחרוזת הקדושה (Santo Rosario) (1934). נדפס ב-700.000 עותקים ב-25 שפות.
הדרך (Camino) (1939). נדפס ביותר מ-4.5 מיליוני עותקים ב-43 שפות.
המשיח עובר (Es Cristo que pasa) (1973). נדפס ב-500.000 עותקים ב-14 שפות.
חברי האלוהים (1977)(Amigos de Dios). נדפס ב-430.000 עותקים ב-13 שפות.
דרך של הצלב (Via Crucis)(1981). נדפס ב-400.000 עותקים ב-19 שפות.
התלם (1986) (Surco). נדפס ב-500.000 עותקים ב-20 שפות.
כור ההיתוך (1987) (Forja). נדפס ב-415.000 עותקים ב-14 שפות.
לקריאה נוספת

נאומים של יוחנן פאולוס השני על מייסד האופוס דאי
הערות שוליים

↑  Andres Vazquez de Prada, The Founder of Opus Dei. The life of Josemaría Escrivá. Volume I: The Early Years. Scepter Publishers, 2001, p. 5-86.
↑  Peter Berglar, Opus Dei, Life and Work of its Founder Josemaría Escrivá. Scepter Publishers 1994, p.9-27.
↑  Andres Vazquez de Prada, The Founder of Opus Dei. The life of Josemaría Escrivá. Volume I: The Early Years. Scepter Publishers, 2001, p. 87-457.
↑  Pedro Casciaro, Dream and your Dream will Fall Short. Scepter Publishers, 1997, p. 97-286.
↑  Peter Berglar, Opus Dei, Life and Work of its Founder Josemaría Escrivá. Scepter Publishers 1994, p.112-152.
↑  Andres Vazquez de Prada, The Founder of Opus Dei. The life of Josemaría Escrivá. Volume III: The Divine Ways on Earth. Scepter Publishers, 2005, pp. 409-411; 496-528; 541-546.
| --- | --- |
בקרת זהויות :  NLI: 987007260969605171  PLWABN: 9810542958205606  BIBSYS: 21862  BNC: 000035722  BNE: XX1720571  BnF: cb118862470 (data)  CANTIC: a10243768  CiNii: DA10143944  GND: 118531115  ICCU: LO1V029124  ISNI: 0000 0001 0905 162X  LCCN: n83019238  LNB: 000073884  NDL: 00466202  NKC: jn19990210195  NLA: 35683693  NLG: 157436  NLK: KAC200810411  NSK: 000170589  NTA: 06885515X  RERO: 02-A000058054  SELIBR: 185650  SUDOC: 027772896  Trove: 1041095  VcBA: 495/1051  VIAF: 59077252   WorldCat (עם VIAF): 59077252 
שלט האצולה הכנסייתית של אסקריבה כפרלאט-של-כבוד (התואר ניתן לו ב-1950).
פסלו של הקדוש חוזהמריה אסקריבה בוותיקן
חוליו ארקה

חוליו אנדרס ארקה (בספרדית: Julio Andrés Arca; נולד ב-31 בינואר 1981 בקילמס שבארגנטינה) הוא כדורגלן ארגנטינאי המשחק בעמדת המגן השמאלי או הקשר המרכזי. הוא מחזיק בדרכון איטלקי.
קריירת מועדונים

ארקה החל את הקריירה במחלקת הנוער המשובחת של ארחנטינוס ג'וניורס הידועה בייצור כישרונות ובה גדלו חלק מגדולי שחקני ארגנטינה. ב-1998 הוא ערך את הופעת הבכורה במדי הקבוצה הבוגרת בה שיחק עד שנת 2000.
בשנת 2000, אחרי שהרשים את מגלי הכישרונות של סנדרלנד בתום משחקה של ארגנטינה הצעירה עם מקבילתה האנגלית, הוחתם ארקה על חוזה תמורת 3.5 מיליון ליש"ט. כבר בעונתו הראשונה סחט ארקה מחמאות ואף נבחרת לשחקן הצעיר המצטיין של העונה. בעונתו השנייה נפצע לתקופה ארוכה וחווה פציעות חוזרות אשר גרמו לו להיעדר מהמגרשים ברוב חלקי העונה. ארקה העדיף להישאר בקבוצה גם עם ירידתה לליגה הראשונה, הוא היה משחקניה המצטיינים של הקבוצה אשר זכתה בעלייה בעונת 2004/2005. במהרה הפך ארקה לחביב הקהל גם לנוכח יכולתו, סגנון משחקו ההתקפי והטכני ונאמנותו לקבוצה.
בעונת 2005/2006 סנדרלנד ירדה שוב לליגה הראשונה וארקה הועבר למידלסברו תמורת 1.75 מיליון ליש"ט. בהופעת הבכורה שלו במדי מידלסברו, שבר ארקה אחד מאצבעות כף רגלו והושבת לתקופה קצרה. עם חזרתו מהפציעה, הפך ארקה לשחקן הרכב. כמו בסאנדלרנד, ארקה הוא אחד השחקנים האוהבים של הקהל. יכולתו במדי הקבוצה הביאה את מאמנו גארת' סאות'גייט להצהיר שלארקה מגיע זימון לנבחרת. ארקה מונה כקפטן הקבוצה בעונתו השנייה בקבוצה.
נבחרת

ארקה שימש כקפטן הנבחרת הצעירה וזכה איתה גם במונדיאל הנוער ב-2001. עם זאת, ארקה טרם ערך הופעת בכורה במדי הנבחרת הבוגרת למרות יכולתו הטובה והמחסור במגנים שמאליים בנבחרת.
בדצמבר 2007 דחה ארקה את הרעיון לקבל דרכון בריטי ולשחק עבור נבחרת אנגליה.
זרת (יחידת מידה)

זרת היא מידת אורך מקראית, ומוזכרת בתורה בפרשת ויקהל, לשער בה את מידות החושן: ”זֶרֶת אָרְכּוֹ וְזֶרֶת רָחְבּוֹ” (ספר שמות, פרק ל"ט, פסוק ט').
שמה של מידת הזרת בארמית הוא 'זרתא' וכן הוא בתרגום אונקלוס, וכך מכונה מידת הזרת לעיתים בתלמוד.
שיעור המידה

לפי חלק מן הפרשנים, שיעור הזרת הוא כחצי משיעור האמה, ומאחר ואמה שיעורה הוא 6 טפחים, נמצא שיעור הזרת 3 טפחים. פרשנים אחרים כתבו שזרת היא חצי מאמה בת חמישה טפחים, ולכך שיעורה הוא טפחיים ומחצה..
לפי בעלי התוספות, בשם רבי אלעזר הקליר הזרת היא שליש האמה, שהוא 2 טפחים. ויש שכתבו שאף דעת התלמוד ירושלמי כן.
אופן המדידה

באופן מדידת שיעור הזרת ישנן שתי אפשרויות:
יש שכתבו שהוא המרחק בין האגודל לזרת במתיחת היד והפרדת האצבעות (כמכונה בסלנג של ימינו: שיבר).
אחרים כתבו שמאחר והאמה היא הארוכה באצבעות, ממילא נקבעה הזרת שהיא הקצרה באצבעות לשער בה חצי ממידת האמה.
בספר שיטה מקובצת הביא פירוש מחודש שזרת הוא האצבע הסמוכה לאצבע הקטנה (שנקראת היום קמיצה),
שימוש הלכתי

נדה הטובלת לטהרתה, צריכה לטבול במקווה מים שעומקם יגיע לפחות לגובה זרת מעל טבורה.
אין מערבין עירובי חצרות בבצלים שלא גדלו זרת, מאחר שהם קשים לאכילה, מחמת הארס שבתוכם.
הערות שוליים

↑  תלמוד בבלי, מסכת עירובין, דף כ"ט, עמוד ב'.
↑  שו"ת דברי מלכיאל (ח"ב סי' נח), על פי חידושי הרשב"א
↑  הגר"א בספרו שנות אליהו, ערלה פ"ג מ"ב. אמנם בספר מהדורא בתרא למהרש"א ערובין כא, ובס' דרכי הוראה בפרטי המידות סי' יב כתבו שלא נמצא כן בירושלמי שלנו
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
חיים ביחד (סדרת טלוויזיה)

| --- | --- |

כרזת הסדרה
 שיר הנושא:  "My Angel" מאת גאי גארווי
 סוגה:  דרמה
 כותבים:  מייק ברטלט
 בימוי:  בן גוסלינג-פולר
 שחקנים:  אליסון סטדמן פיטר דייוויסון אדריאן לסטר רייצ'ל סטירלינג סאירה קאודרי ויקטוריה המילטון ארין קלימן מליסה ג'ונס קלווין דמבה ג'ושואה ג'יימס ג'פרי סטרטפילד קייט אשפילד באפי דייוויס קרל תאובלד דייוויד טרוטון קיקה מרקהם
 ארץ מקור:  הממלכה המאוחדת 
 שפות:  אנגלית
 מספר עונות:  1
 מספר פרקים:  6
 הפקה
 מפיק:  קייט קרות'ר
 מפיקים בפועל:  מייק ברטלט רואנה בן
 אתר צילומים:  מנצ'סטר
 אורך פרק:  60 דקות
 שידור
 רשת שידור:  BBC One
 רשת שידור בישראל:  HOT yes הטלוויזיה בלוויין
 תקופת שידור מקורית:  29 בספטמבר 2020 – הווה
 קישורים חיצוניים
 דף התוכנית ב-IMDb
 
חיים ביחד (באנגלית: Life; חיים) היא סדרת דרמה בריטית של ה-BBC מאת מייקל ברטלט. הסדרה שודרה לראשונה ב-29 בספטמבר 2020. הסדרה עוקבת אחר ארבעה דיירים בבית ויקטוריאני במנצ'סטר, שהוסב לבית דירות. את אנסמבל השחקנים בסדרה מובילים אליסון סטדמן ופיטר דייוויסון. עוד מככבים בסדרה מליסה ג'ונס ואדריאן לסטר, יחד עם ויקטוריה המילטון, שמגלמת את אנה בייקר, הדמות שגילמה בסדרה קודמת של ברטלט "דוקטור פוסטר". הפעם היא משתמשת בשם בל סטון. הגרוש שלה ניל בייקר (בגילומו של אדם ג'יימס) מופיע בשלושה פרקים בסדרה.
צוות השחקנים

אליסון סטדמן – גייל ריינולדס, אשתו בת השבעים של הנרי, שמגלה שאינה מרוצה מנישואיה
פיטר דייוויסון – הנרי ריינולדס, בעלה של גייל
אדריאן לסטר – דייוויד אסטון, מרצה לספרות אנגלית שהתאלמן לפני זמן קצר
רייצ'ל סטירלינג – קלי אסטון, אשתו המתה של דייוויד, מופיעה לפניו כרוח רפאים
סאירה קאודרי – סאירה מאליק, תלמידה של דייוויד
ויקטוריה המילטון – בל סטון, גרושה. שמה הקודם היה אנה בייקר (ראו "דוקטור פוסטר")
ארין קלימן – מאיה סטון, אחייניתה של בל סטון, שעוברת לגור בביתה
מליסה ג'ונס – האנה טיילור, אישה בהריון ובזוגיות עם ליאם
קלווין דמבה – אנדי, אבי התינוק של האנה
ג'ושואה ג'יימס – ליאם באנר, הארוס של האנה
סוזאנה פילדינג – רות סטון, אחותה של בל, המאושפזת בכפייה
אדם ג'יימס – ניל בייקר, הגרוש של בל (ראו "דוקטור פוסטר")
איליין פייג' – הלן, ידידה ותיקה של הנרי וגייל
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "תרגיש בבית" | בן גוסלינג-פולר | מייק ברטלט | 29 בספטמבר 2020 |
הדיירים בבית אחד במנצ'סטר חיים בארבע דירות נפרדות, אבל לכל אחד מהם טרדות ודאגות. ערב יום הולדתה השבעים, פוגשת גייל ריינולדס חברה ותיקה, שדבריה מותירים אותה בספק בקשר לנישואיה להנרי, רופא בגמלאות שהתגלתה אצלו מחלת סרטן סופנית. האנה טיילור היא אישה בהריון, שנפגשת שוב עם אבי תינוקה, בעודה במערכת יחסים עם גבר אחר, ליאם. דייוויד טיילור הוא מרצה באוניברסיטה, שרואה בהזיותיו את אשתו המתה. הוא מוטרד ממערכת יחסים חדשה עם אחת מתלמידותיו, סאירה. בל סטון הגרושה מנסה לשקם את חייה,  כאשר אחייניתה מאיה מגיעה לגור אצלה, אחרי שאמה, אחותה של בל מנסה להתאבד.
| 2 | 2 | "נאמנות" | בן גוסלינג-פולר | מייק ברטלט | 6 באוקטובר 2020 |
גייל כועסת על הנרי כשהוא מתוודה על פרשיית אהבים שהייתה לו בעבר, ובעיקר אחרי שנודע לה שילדיה כבר ידעו על כך. סאירה, שעובדת כמלצרית, מעודדת את דייוויד. הוא מתחיל לגלות שלאשתו קלי היו חיים כפולים. בל מנסה לוותר על שתיית אלכוהול. אחותה רות, שנמצאת בבית חולים לחולי נפש, מפצירה בה להיות חזקה כדי לטפל במאיה. ליאם משדל את אנדי להתרחק מהאנה ומהתינוקת שנולדה.
| 3 | 3 | "הטבע האנושי" | בן גוסלינג-פולר | מייק ברטלט | 13 באוקטובר 2020 |
דייוויד חוקר על חייה של קלי, ומגלה שהיה לה רומן. מפגש עם בעלה לשעבר מביא להרעה במצבה של בל, אבל היא מצליחה ליצור גשר עם מאיה בעת בילוי איתה ביום הולדתה ה-16. נישואיהם של גייל והנרי מגיעים לנקודת משבר, כשהוא מסרב להקשיב לתלונותיה, והיא עוזבת את הבית. האנה מבקשת מליאם להיפרד זמנית, אבל נפגשת עם אנדי בהיעדרו. דייוויד שוכב עם סאירה, ומגלה קשר סודי בין קלי וסאירה.
| 4 | 4 | "הבלתי צפוי" | קייט יואיט | מייק ברטלט | 20 באוקטובר 2020 |
השתייה של בל יוצאת משליטה, כשהיא מגלה שבעלה לשעבר מתחתן שוב. היא מתעמתת עם סאירה אודות הסוד שהיא שומרת מפני דייוויד. ליאם מזמין לארוחת ערב את אנדי ואת חברתו, והוא מגלה שאנדי והאנה נפגשו בחשאי. הנרי מתקשה להסתגל לחיים בלי גייל. הוא מקבל את עצתו של חברו רוברט, והולך לחפש את גייל. אבל הוא רואה אותה עם גבר אחר. בכעסו הוא מנסה לחדש את מערכת היחסים שלו עם הלן.
| 5 | 5 | "השיבה הביתה" | קייט יואיט | מייק ברטלט | 27 באוקטובר 2020 |
גייל חוזרת במפתיע הביתה מלאת שמחת חיים, אבל הנרי אינו מרוצה מהשינוי באופיה. דייוויד לוחץ על בל שתגלה לו את סיבת העימות שלה עם סאירה, אך היא מסרבת. מאיה אינה מקבלת יפה את אמה שמשתחררת מבית החולים, ובאה לגור איתם. ערב חתונתה לליאם, האנה מגלה שאנדי מתכנן לעבור לניו יורק כדי לעבוד שם.
| 6 | 6 | "הצעד הבא" | קייט יואיט | מייק ברטלט | 4 בנובמבר 2020 |
ביום חתונתה האנה מתמלאת ספקות של הרגע האחרון. בל משתתפת בפגישה של אלכוהוליסטים אנונימיים ופוגשת שם את דומינק, איתו יצאה פעם אחת לדייט. אנדי עוזב את החתונה לפני שהטקס מתחיל. מאיה מוטרדת מהמראה שלה בשמלת השושבינה, אבל רות וגייל מרגיעות אותה. דייוויד מתכנן להתנקם בסאירה, אבל הוא משנה את דעתו אחרי שהיא מראה לו סרטון בו קלי מביעה את אהבתה לשניהם. גייל, בל ומאיה עוזרות להאנה לבטל את הנישואים, והם יוצאות לחפש את אנדי. הנרי חוזר לכנסייה כדי לומר לגייל שהוא רוצה להתחיל מחדש. כולם פרט לליאם חוזרים לבית וחוגגים את ביטול החתונה.
הערות שוליים

↑  "Life review – hopes and heartaches behind closed doors". the Guardian (באנגלית). 2020-09-29.
↑  Sutton, Megan (7 בספטמבר 2020). "Everything you need to know about Doctor Foster spin-off 'LIFE'". Good Housekeeping. נבדק ב-3 באוקטובר 2020. {{cite web}}:  (עזרה)
חיים בזרם (משחק וידאו)

| --- | --- |
 עטיפת המשחק לפלייסטיישן 2
 כללי
 תאריך הוצאה:  24 באוקטובר 2006 
 סוגה:  משחק פעולה-הרפתקאות
 פיתוח:  Monkey Bar Games, Art Co., Ltd, Altron
 הוצאה לאור:  Monkey Bar Games
 ארץ מקור:  יפן 
 הפצה:  Monkey Bar Games
 סדרה:  Simple DS Series 
 דרישות תוכנה
 מנוע משחק:  Vicious Engine 
 מצבי משחק:  שחקן יחיד ורב-משתתפים
 פלטפורמות:  Nintendo DS, פלייסטיישן 2, Game Boy Advance, נינטנדו גיימקיוב 
 
חיים בזרם (באנגלית: Flushed Away) הוא משחק וידאו המבוסס על הסרט חיים בזרם של דרימוורקס אנימציות וארמדן אנימציות.
עלילת המשחק

המשחק מאפשר לשלוט בשתי הדמויות הראשיות בסרט. השחקן צריך להנחות את הדמויות בסביבה מלאה סכנות ואויבים מהסרט, למרות שישנם כל מיני אויבים שאינם מופיעים בסרט. ישנם גם מיני-משחקים כגון ירי כדורי גולף על האויבים, ניווט סירה במהלך מרדף ועוד.
ביקורת

רוב הביקורות למשחק היו שליליות. מבקרים טענו שהוא חוזר על עצמו, לא טוב ולא מהנה. אחרים אמרו שהוא סביר.
פרסים

המשחק זכה בשנת 2006 בפרס אנני על משחק הווידאו באנימציה הטוב ביותר.
הערות שוליים

↑  Frank Provo, Flushed Away Review, GameSpot, ‏2006-11-06 (באנגלית)
זיזף ארך-רגל

| זיזף ארך-רגל |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: Macrophyllum 
מין:: זיזף ארך-רגל
שם מדעי
 Macrophyllum macrophyllum ‏שינץ, 1821
תחום תפוצה


זיזף ארך-רגל (שם מדעי: Macrophyllum macrophyllum) הוא סוג של עטלף קטן במשפחת הזיזפיים, שמצוי באמריקה הדרומית והמרכזית ומהווה מין יחיד בסוגו. הוא תואר מדעית לראשונה בשנת 1821 על ידי הזואולוג הגרמני היינריך רודולף שינץ ולו 3 תת-מינים. לזיזף ארך הרגל תכונות מורפולוגיות ייחודיות המותאמות לציד חרקים בסביבה מימית, דוגמת רגליים ארוכות, כפות גדולות, טפרים חזקים וקרום תעופה גדול ורחב. הוא נוהג לצוד ולחפש את מזונו אך ורק מעל מקורות מים ומשתמש באיכון הד עם פולסים גבוהים מהרגיל.
אנטומיה ומאפיינים פיזיים

לזיזף ארך הרגל ראש גדול עם גולגולת קצרה ומסיבית, חוטם רחב וגוף שמנמן. האוזניים גדולות, רחבות ומחודדות עם צפירים בינוניים. עיטור העלה האפי של המין הוא בין הגדולים במשפחה (קטן רק משל זיזף החרב), וצורתו כחנית ארוכה. בחלקו התחתון של העיטור יש תלתן בשרני הסובב את הנחיריים. על שפתו התחתונה של הזיזף ישנו עיטור בשרני קטן דמוי כפתור פרחוני שמכוסה בטבעות קטנות וביבלת מרכזית. אורך ראשו וגופו של הזיזף ארך הרגל 40–53 מ״מ, אורך זרועו 35–45 מ״מ ואורך זנבו 38–49 מ״מ; משקלו 6–9 גרם. מוטת הכנפיים כ-8 ס״מ.
כפי שמרמז שמו, המין מתאפיין ברגליים ארוכות באופן חריג, שאורכן נע בין 13 ל-16 מ״מ. כפות הרגליים גדולות, רחבות ומצוידות בטפרים גדולים וחזקים שייתכן וממסייעים לו לחטוף את טרפו מעל המים. הזנב גם הוא חריג באורכו, וקרום התעופה האחורי דקיק, רחב ומוארך במיוחד; הקרום מכוסה במרכזו ובקצהו בקשתות ייחודיות של בליטות משוננות קטנות לצד רפידות קטנות רבות המפוזרות על פני כל משטח הקרום.
הפרווה של הזיזף ארך הרגל ארוכה ורכה. צבעה הכללי משתנה בין אפור כהה לחום אפרורי, חום ביסטר כהה או מפויח, חום זית, זהוב, חלודה ואפילו שחור מבריק. אזור הגחון נוטה להיות בהיר מעט. האוזניים, העיטור האפי והכפתור הפרחוני בצבע שחרחר או חום חלודה. הכנפיים שחרחרות, הזרועות והרגליים בצבע בורדו, וקרום התעופה האחורי שחור סגלגל עם טבעות בהירות וכהות.
תפוצה ובית גידול

הזיזף ארך הרגל מצוי באמריקה הדרומית והמרכזית; טווח התפוצה שלו כמעט על כל ברזיל (למעט אזור הפמפס), צפון מזרח ארגנטינה, מזרח פרגוואי, צפון בוליביה, צפון ומרכז פרו, אקוודור, קולומביה, וונצואלה, גיאנה, גיאנה הצרפתית, סורינאם, פנמה, קוסטה ריקה, גואטמלה, ניקרגואה, בליז, הונדורס, אל-סלבדור, ודרום מקסיקו.
בית הגידול של הזיזף ארך הרגל כולל יער נשיר טרופי, יער גשם טרופי וקרחות יער. הגורם המכריע בבחירת בית הגידול הוא הקרבה למקורות מים דוגמת אגמים, נהרות, נחלים, ביצות ומפרצים שבהם המין מחפש את מזונו.
אקולוגיה > פעילות ולינה

הזיזף פעיל בשעות הלילה ומבלה את שעות היום בלינה במגוון אתרים: החל מחורבות ואתרים ארכאולוגים, דרך עצים חלולים, בניינים, גשרים מעל נהרות ונחלים, ספינות נטושות, מנהרות השקיה, בורות מים ומערות ים. הוא חי בבדידות או בקבוצות של עד 70 פרטים, לעיתים קרובות בחברת עטלפים אחרים מהסוגים: זיזף חסר-זנב, זיזף ארך-לשון, שפתן משופם, אשמן כלבי וערפד שעיר-רגליים.
הזיזף ארך הרגל חי בשטח מחיה קבוע שגודלו מגיע עד ל-150 דונם, כאשר שטחן של הנקבות גדול משל הזכרים. מאפיין זה יוצא דופן עבור עטלפים קטנים שחיים בשטח מחיה קטן בהרבה. הזיזף נייד במיוחד, וסורק מדי לילה שטחים גדולים בחיפוש אחר מזון.
אקולוגיה > איכון הד

כיתר הזיזפים, הזיזף ארך הרגל מחפש את טרפו באמצעות איכון הד וחוטף אותו תוך כדי טיסה. העיטור האפי שדרכו עוברים הפולסים (גלי הקול) מבית הקול, מסייע לו למקד אותם לעבר האזור הרצוי. בניגוד לזיזפים רבים שמשתמשים בפולסים חלשים ומכונים בשל ״העטלפים הלוחשים״, הזיזף ארך הרגל מפיק פולסים רבי עוצמה לאיתור טרפו (כ-110 דציבלים), כשעוצמת הפולסים מותאמת לסביבה: אזור עם עומס אקוסטי יגרום לזיזף להפחית את גלי הקול, בניגוד לאזור פתוח. נוסף על כך, הוא המין היחיד במשפחת הזיזפים שמסוגל לקבל ולנתח הד חוזר בתדר שעולה על 160 הרץ.
ההרגל של המין לחפש מזון בסביבות פתוחות יותר, מאפשר לו להשתמש בפולסים גבוהים בכדי לסרוק אזור גדול יותר ולאתר במהירות פריטי טרף פוטנציאליים. תדירות הפולסים המופקים על ידי הזיזף עולה ככל שהוא מתקרב למטרה המבוקשת, בכדי לאמוד את המיקום המדויק של הטרף עד לרגע לכידתו. אף על פי שהפקת פולסים בתדירות גבוהה מכריחה אותו להפסיק את ההאזנה להד המוחזר מהר יותר, צמצום המרחק מהמטרה מספיק בשביל לקבל את ההד חזרה ולנתח אותו לפני הקריאה הבאה.
אקולוגיה > תזונה ושיטות ציד

מאחר שהמורפולוגיה הייחודית של הרגליים מזכירה מאוד את זו של עטלף הבולדוג והנשפון הדייג, התזונה של המין עניינה במיוחד את חוקרי הטבע. ההנחה הרווחת הייתה, שהמין ניזון בעיקר מציד חרקים מימיים, אך ניתוח תכולת הקיבה של המין העלה שהוא ניזון גם מחרקים מכונפים רגילים, מרצי מים ומדם.
הרגליים הארוכות והכפות הגדולות משמשות את הזיזף לשלות חרקים מימיים או חרקים מכונפים המתעופפים צמוד למים, וזאת בניגוד לעטלפי חרקים אחרים שחוטפים אותם עם הפה. קרום התעופה הרחב והארוך של המין, נמתח למקסימום במהלך הטיסה מעל המים ומתפקד כמחסום בפני חרקים שמנסים להימלט מרגלי הזיזף.
אקולוגיה > שיחור מזון

מחקר שהתבצע באחד מאיי תעלת הפנמה, העלה שהזיזף ארך הרגל יוצא דופן משאר המינים במשפחתו בכך שהוא מחפש את טרפו אך ורק מעל המים ולא יותר מגובה חצי מטר. הטיסה המהירה של הזיזף בסמוך לגופי המים חסרי המכשולים, גורמת לאפקט קרקע מתמשך שמפחית את כוח הגרר, ובהתאם לכך, הזיזף מקטין מאוד את בזבוז האנרגיה על הטיסה; תופעה זאת מסבירה את יכולתו של הזיזף הקטן לגמוע מרחקים ארוכים מדי לילה מבלי להתעייף.
הזיזף מתמקד רוב הלילה במספר מצומצם של גופי מים עתירי חרקים שפזורים על פני שטח המחיה הרחב שלו ומתחלפים אחת לכמה זמן; ככל הנראה, מדי לילה הזיזף רוכש ״מטרות״ פוטנציאליות חדשות תוך כדי טיסה עבור היום הבא ומתעדכן בהידלדלות המזון במקומות הישנים. בדרך זו, יש לו ידע מפורט על אתרי ההאכלה בשטח, כך שהוא עף רק לאזורים שבהם יוכל להחזיר את האנרגיה שהוציא.
אקולוגיה > רבייה

עונת הרבייה מתרחשת כנראה בין ספטמבר לדצמבר והזיזפית ממליטה צאצא יחיד בכל פעם. הזכר יוצר לעצמו הרמון של מספר נקבות, וכדי לשמור עליהן מפני זכרים אחרים הוא ממעט לבצע גיחות ארוכות במהלך שיחור המזון.
מצב

הזיזף ארך הרגל מסווג על ידי הרשימה האדומה של IUCN במצב השימור ללא חשש (LC), בגלל הטווח הרחב של תפוצתו, אוכלוסייתו הגדולה, נוכחותו באזורים מוגנים רבים, סובלנותו לשינויים בבית הגידול, וחוסר אינדיקציה לירידה משמעותית. מגמת האוכלוסייה איננה ידועה. אובדן בית גידול באמצעות כריתת יערות מהווה איום מקומי על אוכלוסיות מבודדות. המין נחשב למוגן במקסיקו.
הערות שוליים

↑  זיזף ארך-רגל באתר הרשימה האדומה של IUCN
חיתוך על תנועה

חיתוך על תנועה היא טכניקת עריכה בקולנוע, בה חותכים משוט אחד לשוט שני, התואם לתנועה שבשוט הראשון. דוגמה לצורך המחשה: בשני השוטים מצולמים דמות המתיישבת על כיסא, כאשר ההבדל בין שני השוטים הוא כיוון המצלמה ביחס אל הדמות - בשוט הראשון הדמות תצולם חזיתית, ואילו בשוט השני - בפרופיל.
אף על פי שייתכן כי עבר זמן רב בין הצילום בפועל של שני השוטים, חיתוך על תנועה מעניק את הרושם של המשכיות הזמן, כאשר צופים בסרט הערוך. כאשר ישנה דמות, המתחילה בתנועה בשוט אחד, ומסיימת את התנועה בשוט השני, העורך יוצר מעין גשר ויזואלי, אשר מסיח את דעתו של הצופה, שמתקשה להבחין בקאט או בשגיאות קטנות של המשכיות בין שני השוטים.
קיימת וריאציה על חיתוך על תנועה, שבה דמות יוצאת מן הפריים בשוט הראשון, ולאחר מכן נכנסת אל הפריים בשוט העוקב. הכניסה אל הפריים בשוט השני צריכה להיות תואמת בכיוון ובקצב התנועה של השוט הראשון.
ראו גם

מאטץ' קאט
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
חאנבאליק

חאנבאליק  או יואן דאדו (בסינית: 元大都, במונגולית: ᠻᠠᠨᠪᠠᠯᠢᠺ) הייתה בירת שושלת יואן, המרכז העיקרי של האימפריה המונגולית שנוסדה על ידי קובלאי חאן במקום שניצבת העיר בייג'ינג, בירת סין הנוכחית. ממנה ניהלו ישירות את אזור המרכז של אימפריית יואן (שכלל את בייג'ינג, המפרץ, שאנדונג, שאנשי, וחלקים מהנאן ומונגוליה הפנימית). משם הכתיבו את המדיניות לשאר המחוזות. קובלאי וממשיכיו טענו גם לעליונות על האימפריה המונגולית כולה: אם כי בפועל האימפריה המאוחדת כבר התפצלה למספר ממלכות בעקבות מותו של מונגקה חאן (אחיו וקודמו של קובלאי) בשנת 1259.
השם

השם "חאנבאליק" מקורו בשילוב המילים khan ו-balik במונגולית ("עיר" ו-"יישוב קבע", בהתאמה): "עיר החאן". השילוב הלשוני הזה היה למעשה בשימוש בקרב הטורקים והמונגולים המזרחיים בהתייחסות לקיסרי ג'ין. השילוב נכתב באופן מסורתי כמו קמבלוק באנגלית, לאחר איותו בספרו החדש של רוסטיקלו דה פיזה על מסעותיו של מרקו פולו. (בספר המסעות משתמשים גם באיות Cambuluc ו־Kanbalu.)
השם דאדו, שתועתק בעבר טא-טו, הוא תעתיק של השם הסיני 大都 (פין-יין: Dàdū) ופירושו - הבירה הגדולה. המונגולים כינו גם את העיר Daidu, שהייתה תעתיק ישירות מהסינים. בסינית המודרנית מכונה יואן "דאדו", כדי להבדיל אותה מערים אחרות שנשאו שמות דומים.
היסטוריה

ז'ונגדו, "הבירה המרכזית" של שושלת יורצ'ין ג'ין, שכנה באתר סמוך, בהווה היא חלק ממחוז שינג'נג. האתר נהרס על ידי ג'ינגיס חאן בשנת 1215 כאשר החצר המלכותית בג'ין החלה לשקול לעבור דרומה למקום בר הגנה טובה יותר כמו קייפונג. המטבעה הקיסרית שהוקמה בשנת 1260 ואחראית על הדפסת שטרות הנייר יואן, שכנה ככל הנראה בנג'ינג הסמוכה עוד לפני הקמת הבירה החדשה.
בשנת 1264 ביקר קובלאי חאן בארמון הדנינג באי ג'ייד באגם טאי והיה מוקסם מהאתר, ותכנן את בירתו שתבנה סביב הגן. האדריכל והמתכנן הראשי של הבירה היה ליו בינג-ג'ונג, ששימש גם כמפקח על בנייתו. גם תלמידו גו שוג'ינג והאדריכל איכטיאר אלדין המוסלמי היו מעורבים.
בניית חומות העיר החלה באותה שנה, בעוד הארמון הקיסרי הראשי נבנה משנת 1274 ואילך. העיצוב של חאנבליאק פעל לפי מספר כללים שהוגדרו בקלאסיקה הקונפוציאנית, כולל "תשעה צירים אנכיים ואופקיים", "ארמונות מקדימה, שווקים מאחור", "פולחן אבות משמאל, פולחן אלוהי מימין". המתחם היה רחב בהיקף, היה קפדני בתכנון ובביצוע, ומושלם בציוד.
שנה לאחר הקמתה של שושלת יואן בשנת 1271, קובלאי חאן הכריז על העיר את בירתה בשם דאדו אף על פי שהבנייה לא הושלמה במלואה עד 1293. מושבו הקודם בשנגדו הפך לבירת הקיץ.
כחלק ממדיניות הסובלנות הדתית של הקיסר הגדול, היו בח'אנבאליק בתי פולחן שונים, בין השאר גם מקום מושבו של הנציגות הקתולית של חאנבאליק משנת 1307 עד 1357 . שנפתחה שוב ב־1609 בפקין.
קיסר הונגוו משושלת מינג שלח צבא לח'אנבאליק בשנת 1368, וקיסר יואן האחרון נמלט צפונה אל קסאנאדו בזמן שצבא המינג הרס את ארמונות בירתם עד היסוד. עיר הבירה לשעבר קיבלה שם חדש ביפינג ובמקום האזור המלכותי, הוקם מחוז שונטיאן המנהלי.
קיסר הונגוו הוחלף על ידי נכדו הצעיר קיסר ג'יאנוואן. ניסיונותיו לרסן את פקידיהם של דודיו החזקים עוררו את מרד ג'ינגנן. בסיס הכוח של יאן היה בשונטיאן והוא החליט במהירות להעביר את בירתו צפונה מיינגיאן (נאנג'ינג) לחורבות בביפינג. הוא קיצר את גבולותיה הצפוניים של העיר המונגולית והוסיף מחוז דרומי וחומה בנפרד. לאחר הרחבה הדרומית של אגם טאי (Nanhai הנוכחי), הגבהת גבעת וואנסוי מעל חורבות העיר המונגולית, והשלמת העיר האסורה מדרומה, הכריז על העיר כבירתה הצפונית בייג'ינג.
מורשת

הריסות חומות יאנאן של תקופת יואן עדיין קיימים וידועים כטוצ'נג,"קיר העפר". פארק טוצ'נג משמר חלק מהחומות הצפוניים הישנים, יחד עם כמה פסלים מודרניים.
למרות כיבוש העיר ושינוי שם העיר על ידי שושלת מינג, השם דאידו נשאר בשימוש בקרב המונגולים של שושלת יואן הצפונית, ממונגוליה. שירת קינה של קיסר יואן האחרון, טוגון טמור, העוסקת באובדן של חאנבאליק ושנגדו, פורסמה בכרוניקות מונגוליות היסטוריות רבות.
חאנבאליק נשאר השם הסטנדרטי של בייג'ינג בפרסית ובשפות הטורקיות של מרכז אסיה והמזרח התיכון עוד הרבה זמן. השם ששימש בגרסאות הפרסיות והטורקיות של אל-דיקן נקשש על המסע בשנת 1419 של שליחי השאה הפרסי לבירת מינג. התיאור נותר אחד מהדיווחים המפורטים והנקראים ביותר על סין בשפות אלה במשך מאות שנים.
כאשר הגיעו נוסעים אירופאים לסין דרך הים ממלאקה והפיליפינים במאה ה-16, הם לא היו מודעים בתחילה לכך שסין היא אותה מדינה שנקראת "קתאי" עליה קראו אצל מרקו פולו, וגם לא ש"קאמבלוק" שהוא כתב עליה הייתה עיר הבירה, המוכרת לסינים הדרומיים בשם פקין. רק בביקורו הראשון של הישועי מטאו ריצ'י בבייג'ינג בשנת 1598 הוא נתקל במבקרים ממרכז אסיה ("טורקים ערביים, או מוחמדנים" בתיאורו) שאישרו כי העיר בה הם היו זאת "קאמבלוק".
פרסום עובדות אלה באירופה הוכיח כי "קתאי" היא סין ו"קמבלוק" היא בייג'ינג (כתב העת הסביר אז בצורה מפוארת שהשם הזה היה "חלקית מסינית ובחלקה ממוצא טרטרי"). מפות אירופיות רבות המשיכו להציג את "קתאי" ובירתה "קאמבלוק" אי שם צפונית-מזרחית לסין, בחלק ניכר מהמאה ה-17.